20.1.2023
MT
Il-Ġurnal Uffiċjali tal-Unjoni Ewropea
C 20 A/17
ANNESS DIRETTORAT ĠENERALI GĦAS-SĦUBIJIET GĦAD-DEMOKRAZIJA PARLAMENTARI – DIRETTORAT GĦALL-UFFIĊĊJI TA’ KOLLEGAMENT ESTERNI
DMIRIJIET PRINĊIPALI
(Dipartiment magħmul minn 40 aġent: 35 uffiċjal (inkluż 4 uffiċjali sekondati lis-SEAE u 5 uffiċjali għad-dispożizzjoni minn Direttorati Ġenerali oħra), tliet aġenti temporanji u 2 aġenti kuntrattwali) 9.1.2023 — Jiżgura r-rappreżentanza tal-Parlament Ewropew fil-pajjiżi terzi u l-organizzazzjonijiet internazzjonali, b’mod partikolari permezz tal-Uffiċċju ta’ Kollegament tal-Parlament Ewropew fir-Renju Unit, l-Uffiċċju ta’ Kollegament PE-Kungress tal-Istati Uniti f’Washington DC, kif ukoll l-uffiċċji tal-Parlament Ewropew fin-Nazzjonijiet Uniti fi New York, fl-Assoċjazzjoni tan-Nazzjonijiet tax-Xlokk tal-Asja (ASEAN) f’Jakarta u fis-Segretarjat tal-Unjoni Afrikana f’Addis Ababa; — Jiżgura d-direzzjoni, il-koordinament u t-tmexxija tal-unitajiet u tas-servizzi tad-Direttorat, kif ukoll il-ġestjoni tal-persunal u l-organizzazzjoni ġenerali tad-Direttorat; — Jippromwovi u jiffaċilita, permezz tal-Unità tal-Programm ta’ Żjarat tal-Unjoni Ewropea, il-valuri u l-interessi tal-UE fil-livell dinji, permezz ta’ diplomazija interpersonali u ta’ djalogu miftuħ mas-sħab esterni li jiġu mistiedna jagħmlu żjarat ta’ studju fl-istituzzjonijiet tal-UE, b’enfasi fuq il-viżitaturi minn demokraziji kontinentali; — Jiġġestixxi l-proġetti; — Iwettaq il-funzjonijiet ta’ uffiċjal awtorizzanti b’sottodelega.
UFFIĊĊJU TA’ KOLLEGAMENT TAL-PARLAMENT EWROPEW FIR-RENJU UNIT
— Jikkontribwixxi għall-iżvilupp tar-relazzjonijiet bejn il-Parlament Ewropew, il-parlament Brittaniku, l-awtoritajiet Brittaniċi nazzjonali, reġjonali u lokali; joffri informazzjoni dwar is-sitwazzjoni politika fir-Renju Unit lill-awtoritajiet politiċi u lill-ġerarkija; — Iqanqal u jiżgura d-dibattitu pubbliku dwar il-ħidma tal-PE billi juża l-mezzi xierqa kollha, partikolarment maċ-ċittadini tal-UE, iż-żgħażagħ u l-Brittaniċi favur l-Ewropa billi jorganizza dibattiti u avvenimenti politiċi u kulturali; imexxi kampanji dwar il-valuri bħad-diversità kulturali u d-drittijiet tal-bniedem; japprofondixxi n-network tal-voluntiera “together.eu”; — Joffri appoġġ loġistiku lill-President, lill-Membri u lid-delegazzjonijiet parlamentari li jkunu qed iwettqu attivitajiet fir-Renju Unit; — Jiżgura l-ġestjoni finanzjarja tal-attivitajiet imwettqa mill-Uffiċċju; imexxi r-riżorsi umani u l-loġistika ta’ Dar l-Ewropa; — Jinforma lill-media nazzjonali u reġjonali u lill-mezzi speċjalizzati tal-komunikazzjoni (il-media stampata, it-televiżjoni, ir-radju, l-internet, il-media soċjali) dwar il-pożizzjonijiet li jieħu l-Parlament Ewropew; jiġġestixxi s-sit web tal-Uffiċċju; — Jistabbilixxi relazzjonijiet interistituzzjonali mas-Servizz Ewropew għall-Azzjoni Esterna (SEAE), inkluż il-ġestjoni komuni tal-ispazju pubbliku.
UFFIĊĊJU TA’ KOLLEGAMENT PE-KUNGRESS TAL-ISTATI UNITI F’WASHINGTON DC
— Jiffaċilita d-djalogu parlamentari mal-Kungress tal-Istati Uniti u ma’ awtoritajiet oħra billi jħejji żjarat jew laqgħat virtwali tad-Djalogu Trans-Atlantiku tal-Leġiżlaturi (TALD) jew tad-Delegazzjoni għar-relazzjonijiet mal-Istati Uniti, id-delegazzjonijiet tal-kumitati parlamentari jew ta’ korpi, awtoritajiet jew Membri oħra tal-PE li jżuru l-Istati Uniti; — Isaħħaħ ir-rabtiet mal-korpi tal-Kungress fil-livelli kollha; iħejji ż-żjarat tal-Membri jew tal-persunal tal-PE u tal-Kungress bil-għan li jittejjeb il-fehim reċiproku; — Iżid il-kuntatti mal-gruppi ta’ riflessjoni, l-universitajiet, l-istituzzjonijiet akkademiċi u l-gruppi fokali kif ukoll mal-NGOs u partijiet ikkonċernati oħra; jiżviluppa l-parteċipazzjoni tal-Uffiċċju f’seminars u konferenzi ta’ interess, kif ukoll il-promozzjoni tal-informazzjoni dwar l-UE u azzjonijiet ta’ sensibilizzazzjoni dwar il-ħidma tal-PE f’fora u f’ambjenti universitarji u akkademiċi;